open-index/open-wikipedia-markdown huggingface dataset:
Пафти

мини|десно|Пафти во Музејот на Македонија
**Пафти** (едн. пафта, обично се користи во множина) — украс од женската народна носија, тешки метални токи за запетлување на појасот. Според Елица Манева „...пафтите во наведеното време (од XVIII до почетоците на XX век) на овие простори биле дел од женскиот, особено од невестинскиот накит, но и од машкиот, секојдневен, профан, свечен или свештенички додаток на облеката.

## Потекло на поимот
Зборот е од персиско потекло, а на балканските простори дошол преку турскиот збор *pafta*.

## Опис
Како декоративни елементи на појасите, пафтите биле со нагласени димензии и специфични облици. Се изработувале од метали како бронза, месинг, а полуксузните примероци биле посребрени или пак биле изработени од сребро и позлатени, биле  украсувани со техника на филигран, седеф, боено стакло или со парчиња полускапоцени камења. Двете токи со централно поле кое го маскира местото на кое се спојуваат најчесто имаат листолик облик, но често се кружни, бадемасти или во облик на школка. Начините на украсување се разновидни, како и колоритните комбинации, аплицираните украси и изборите на мотиви – од фигурални претстави (светци, Богородица со Христос), до разиграни вегетабилни и геометриски мотиви.

Во сите варијанти, пафтите бил составен дел на носиите на цела територија на Балканот.

## Пафтите во Македонија
Пафтите се интегрален дел на носиите во Македонија од XVIII до почетокот на XX век. Во овој период истите доживеале мноштво промени со широк спектар на симболични значења за носителите, почнувајќи од нивните облици, декорации и квалитетот на изработка. Има модели на едноделни, дводелни, рамни, конкавни пафти, со разнолико моделирање и распоред на мотивите и масите на лицевата страна.

Битолските кујунџии биле на добар глас по нивната изработка на пафти и нивните творби биле барани не само локално, туку и пошироко на Балканот.

Денес пафтите се изработуваат како сувенири во рамки и се доста барани на пазарот.

## Галерија

 Податотека:Museum of Macedonia 110.jpg|Пафти во Музејот на Македонија
 Слика:Belogradchik-historical-museum-19century-belt-buckle-05.jpg | Кружни пафти
 Слика:Belogradchik-historical-museum-19century-belt-buckle-09.jpg | Пафта со форма на палма и високо свиткани краеви
 Слика:Belogradchik-historical-museum-19century-belt-buckle-13.jpg | Правоаголни пафти
 Image:Belogradchik-historical-museum-19century-belt-buckle-12.jpg | Кружни пафти со штитче во средината
 Слика:Belogradchik-historical-museum-19century-belt-buckle-10.jpg| Пафта со апликација на гуштерче
 Слика:Belogradchik-historical-museum-19century-belt-buckle-07.jpg | Пафта со флорални мотиви
 Слика:Belogradchik-historical-museum-19century-belt-buckle-08.jpg | Филигранска пафта со двоглава птица


## Поврзано
*Народна носија
*Македонски народни носии
*Филигран

## Наводи

## Надворешни врски
*Постојана музејска поставка  во Музејот Битола
*Османлиските културни белези во Македонија — каталог

Категорија:Накит
Елмаз Докле

**Елмаз Докле** (, Борје, Кукс, Албанија - )  — албански публицист, еден од најголемите активисти и борци за правата на Македонците во Албанија.

## Животопис
Докле е роден на 19 август 1939 година во горанското село Борје, Албанија, каде завршил основно училиште. Од 1968 година до 1998 година работел како раководител на катастарот во областа во Кукуш (Кукс). Живеел во Борје, Драч и Кукуш. Во 2010 година ја објавил книгата “Борје и Борјани” монографија која била многу добро прифатена од страна на јавноста. Потоа ја објавил монографија „Стариот  Кукс”, а зад себе оставил многу други дела во ракопис за областа Гора и Македонците од оваа област.
Покрај неговата публицисктичка дејност Елмаз Докле, бил еден од основачите на македонското друштво „Гора“,кое се грижи за заштита на националниот идентитет, култура и историја на Македонците во оваа област, која опфаќа девет села распослани во северниот дел на Албанија.
Починал на 9 декември 2016 година.

## Наводи

Категорија:Албански публицисти
Категорија:Македонци во Албанија
Категорија:Горанци
Црква „Св. Димитриј“ - Штрбово

**Свети Димитриј** — селска црква во селото Штрбово, Општина Ресен, Македонија.

Се наоѓа југоисточно од положбата на Штрбово (Горно Село). Била изградена во 1920 година од браќата Јоше, Иљо, Јосиф и Тодор Кирјаковски. Веднаш до неа е подигнат друг параклис во помали димензии од мештанката Гелејца Костовска.

## Положба

Црквата е сместена на една доминантна височинка, до која речиси по изохипса се стигнува од старото село по земјениот пат. Од местоположбата на црквата се пружа една од најубавите глетки на источниот брег на Големото Преспанско Езеро.

До црквата, денес може да се стигне преку асфалтниот пат кој води до соседната црква „Св. Атанасиј“, а подоцна преку земјен пат преминувајќи ја Штрбовска Река.

## Градба

Црквата претставува мала еднокорабна градба со полукружна апсида на источната страда и влез од запад. Над западниот влез во црквата од надворешната страна во плитка ниша поставена е мермерна плоча со подолг врежан натпис. Од натписот се дознава дека е обновена во 1929 година со помош на прилозите од жителите на Штрбово.

Црква била изградена од браќата Јоше, Иљо, Јосиф и Тодор Кирјаковски.

### Фрескоживопис

Во внатрешноста нема ѕидно сликарство.

### Иконостас

Црквата има иконостас, но без икони со забележителни уметнички квалитети.

## Галерија


Податотека:Викиекспедиција Преспа 192.jpg|Црквата погледната од другиот рид на кој се наоѓа соседната црква „Св. Атанасиј“
Податотека:Викиекспедиција Преспа 198.jpg|Задниот дел на црквата
Податотека:Викиекспедиција Преспа 199.jpg|Натписот над влезот на црквата


## Поврзано

* Ресенско архијерејско намесништво
* Подмочанско-љубојнска парохија
* Штрбово

## Наводи

## Надворешни врски

Категорија:Штрбово
Штрбово
Црква „Св. Никола“ - Штрбово

**Свети Димитриј** — гробјанска селска црква во селото Штрбово, Општина Ресен, Македонија.

Се наоѓа источно од селото Штрбово. Била изградена во 1967 година. Во кругот на црквата се наоѓаат денешните селски гробишта.

## Галерија


Податотека:Викиекспедиција Преспа 205.jpg|Задниот дел на црквата
Податотека:Викиекспедиција Преспа 209.jpg|Црквата со камбанаријата
Податотека:Викиекспедиција Преспа 206.jpg|Страничен поглед на црквата
Податотека:Викиекспедиција Преспа 207.jpg|Црквата заедно со гробиштата
Податотека:Викиекспедиција Преспа 208.jpg|Помошниот објект во црквата


## Поврзано

* Ресенско архијерејско намесништво
* Подмочанско-љубојнска парохија
* Штрбово

## Наводи

## Надворешни врски

Категорија:Штрбово
Штрбово
Штрбовска Река

**Штрбовска Река** (локално: **Стара Река**) — река во Македонија, сместена на западните падини на планината Баба, југоисточно од градот Ресен.

Поминува низ селото Штрбово, од каде и го добила своето име. Реката поминува низ старото село. На крајот се влева во Кранска Река, како нејзина лева притока.

## Особеност

Реката има мошне низок водотек, кој во летниот период речиси наполно пресушува.

## Поврзано
* Штрбово
* Кранска Река

## Наводи

## Надворешни врски

Категорија:Штрбово
Категорија:Реки во Македонија
Портата на сите народи

**Портата на сите нации** или на **Портата на Ксеркс** е палата која се наоѓа во урнатините на античкиот град Персеполис, во Иран.

Изградбата на Скалите на сите народи и Портата на сите народи била наредена од страна на ахеменидскиот крал Ксеркс I (486-465 г. п.н.е.), наследникот на основачот на Персеполис, Дариј I.

## Палатата

Палатата се сосотела од една голема просторија чиј покрив се потпирал врз четири камени столбови, кои во основата имале форма на ѕвоно. Паралелно со внатрешните ѕидови од оваа соба, се наоѓала клупа од камен, која се прекинувала во делот кај влезовите. Надворешните ѕидови, направени од широк блок од кал, биле украсени со ниши. Секој од трите ѕида, на исток, на запад и на југ, имале голем влез од камен. Два огромни бикови го крепеле западниот влез, а на источниот влез имало две огромни статуи Ламасу во асирски стил. Над секоја од овие четири колосални фигури, имало изгравирано посвета на три јазика, во која се кажувало дека Ксеркс ја изградил Портата. Јужниот влез бил најширок од трите влеза, и се отворал кон Ападана. Направите за вртење, кои се нјдени во внатрешните агли од сите врати на палатата, укажуваат дека најверојатно имало дрвени двокрилни врати, украсени со метални украси.

## Надворешни врски
* 
* Портата на Ксеркс 
* Портата на сите народи
* Скалите и Портата 
* Шираз Персеполис 
* Персеполис: Портата на сите народи 

## Наводи

Категорија:Персеполис
Категорија:Иранска архитектура
Категорија:Светско наследство во Иран
Ламасу

**Ламасу** (клинесто писмо: AN.KAL; сумерски: dlammař; акадски: *ламасу*; понекогаш наречен **ламасус**) е асирски бог заштитник, често претставен со глава на човек, тело на вол или лав, и крила на птица. Во некои записи, прикажан е како женско божество. Поретко користен термин за ова божество е **шеду** (Клинесто писмо: , AN.KAL×BAD; сумерски: dalad; акадски, *šēdu*; хебрејски: ) со кој се именува машкиот ламасу.

Големите ламасу фигури, со висина и до речиси пет метри, се спектакуларни експонати на асирското вајарство, и се смета дека се најголемите фигури направени од човек.

## Иконографија

Во уметноста, фигурите ламасу се претставени како хибриди, било да е тоа бик или лав со крила, и со човечка глава, на маж. Мотивот на крилесто животно со човечка глава е вообичаен на Блискиот Исток, за првпат забележан во Ебла околу 3000 година п.н.е. За првпат мотивот на ламасу се појавува во Асирија за време на владеењето на Тиглат-Паласар II како симбол на сила.

Вајарството во Асирија вообичаено поставувало по две фигури *ламасу* на влезот од палатите, кои се свртени кон улицата, но и кон внатрешниот двор. Гледани од напред, личело дека стојат, а гледани од страна, дека се движат. Во првите верзии, ламасу е претставен со пет нозе, како што изгледаат и кога се гледа на нив од косо. *Ламасу* не се вообичаено огромните фигури околу собите на палатата, каде вообичаено се поставувале фигури на крилест гениј, но понекогаш се појавуваат во релјефите, како заштита за Асирците.

Во палатата на Саргон II во Корсабад, група од седум *ламасу* и двајца херои со лавови, се наоѓаат околу влезот на просторијата во која е престолот, што претставува „концентрација на фигури што оставаат голем впечаток на моќ“. Тие исто така се појавуваат на цилиндричните печати. За значајни примероци се сметаат: оние од Портата на сите народи во Персеполис во Иран, како и во Британскиот музеј во Лондон, музејот Лувр во Париз, Националниот музеј на Ирак во Багдад, музејот Метрополитен во Њујорк и Ориенталниот музеј во Чикаго.  Неколку примероци се оставени во северен Ирак, но уништени се во 2010 година од страна на ИСИС, кога ја окупирале таа област.

## Наводи

Категорија:Месопотамски божества
Црква „Св. Богородица“ - Штрбово

**Света Богородица** (кај мештаните позната како **Света Богоројца**) — мала селска црква во селото Штрбово, Општина Ресен, Македонија.

мини|300п|лево|Задниот дел на црквичето

Се наоѓа североисточно од положбата на селото Штрбово (Горно Село). Била подигната од мештанинот Геле Мирчевски (Василевски), но нема податок за точното време. Се смета дека била изградена помеѓу двете светски војни, а обновена во 1990 година од страна на мештанинот Јонче Диневски (иселеник во Канада).

## Поврзано
* Ресенско архијерејско намесништво
* Подмочанско-љубојнска парохија
* Штрбово

## Наводи

## Надворешни врски

Категорија:Штрбово
Штрбово
Категорија:Македонската архитектура во 1990 година
Црква „Св. Петка“ - Горно Штрбово

**Света Петка** — мала селска црква во селото Штрбово, Општина Ресен, Македонија.

Се наоѓа северно од црквата „Св. Атанас“, изградена најверојатно помеѓу двете светски војни од семејството Петревци.

## Поврзано
* Ресенско архијерејско намесништво
* Подмочанско-љубојнска парохија
* Штрбово

## Наводи

## Надворешни врски

Категорија:Штрбово
Штрбово
Локални избори во Македонија (2017)

**Локални избори во Македонија во 2017 година** — избори што се одржале на 15 октомври 2017 година со цел избирање на советници и градоначалници во 80 општини во Република Македонија и во градот Скопје. Изборите биле распишани на 6 август 2017 од собранискиот претседател Талат Џафери. Листи со кандидати за градоначалници и советници поднеле 19 партии и коалиции, како и 64 групи избирачи. Изборната кампања траела од 25 септември до 13 октомври, а гласање во прв круг имало на 3.480 избирачки места на територијата на Македонија. Право на глас имале 1.814.644 граѓани запишани во избирачкиот список.

Во првиот круг, градоначалници биле избрани во 45 општини, а во 35 општини имало втор круг. СДСМ во првиот круг победиле во 37 општини и во Град Скопје, ВМРО-ДПМНЕ победиле во 3, а ДУИ во 2 општини. Во вториот круг, СДСМ победиле во 19 општини, ДУИ во 8, АА во 3, ВМРО-ДПМНЕ во 2, додека Беса и ДПА во по 1 општина.

## Вовед
На Локалните избори се избирало помеѓу 260 кандидати за 81 градоначалничко место. Од нив, 196 биле кандидати предложени од партии или коалиции, а 64 биле независни кандидати. Карактеристична била родовата нееднаквост, бидејќи само 15 од кандидатите биле жени (6 %), додека останатите 245 кандидати (94 %) биле мажи. Најголема конкуренција имало за градоначалничкото место во Скопје, каде се избирало помеѓу осум кандидати. Во 36 општини имало само по двајца кандидати, најчесто СДСМ против ВМРО-ДПМНЕ. Помеѓу кандидатите имало многу актуелни градоначалници. Двајца од нив, Трајче Димитриев во Демир Капија и Исмаил Јахоски во Пласница, се бореле за петти мандат. Уште осум градоначалници што отслужиле три мандати, се бореле за четврт.

## Резултати за градоначалници по општина

### Советнички места

## Реакции по изборите

## Наводи

## Надворешни врски
* Локални избори 2017, Државна изборна комисија на Македонија
* „СДСМ – 415.726, ВМРО-ДПМНЕ – 335.054 (ИЗВОР: ДИК)“, „Сакам да кажам“, 16 октомври 2017. 

2017
Категорија:Македонија во 2017 година
Хитрино

**Хитрино** () — село во североисточниот дел на Бугарија во Шуменската Област. Тоа е административен центар на истоимената општина Хитрино.

## Географија
Хитрино се наоѓа во североисточниот дел на Лудогорието. Тоа е еднакво оддалечено од Црното Море и Дунав и е на 20 километри од областниот град Шумен. Селото се наоѓа на главниот пат помеѓу Силистра и Шумен. Преку Хитрино оди главната пруга Варна - Русе.

## Железничка несреќа во 2016
Во 5:40 часот месно време на 10 декември 2016 година 7 лица загинале, а 29 биле повредени по експлозијата на цистерна од излетал од шините воз. Возот, кој превезувал пропан-бутан и пропен, експлодирал и се запалил. Пожарот зафатил најмалку педесет објекти , а 20 згради во Хитрино биле уништени.

## Наводи

## Надворешни врски
*Официјален портал на Општина Хитрино

Категорија:Села во Бугарија
Категорија:Населени места во областа Шумен
Николина Николески

**Николина Николески** (, , Хрватска)  — хрватска гимнастичарка и танчерка со македонско потекло. Моментално живее во Индија и е нарекувана кралицата на баратанатјам, класичниот индиски танц.

## Животопис
Николески е родена во 1976 година во Загреб, Хрватска во семејство на Благоја од прилепското село Вранче, кој  како офицер, заминал во Загреб и Ѓурѓа, хрватка од Загреб.  Почнала со гимнастика, јога, завршила средно училиште за танц и ритми во Загреб. Отишла на танчарската академијата во Германија, добила стипендија во Индија, преку индиската влада. Првите студии по баратанатјам, класичниот јужно индиски танц, ги започнала во јужна Индија. Потоа се префрлила на институтот во Њу Делхи. По дипломирањето професионално се занимава со танцот, а подучува деца и во училишта. Многу е популарна во Индија.

## Наводи

## Надворешни врски
*Биографија
*Официјална Facebook страна;
*Официјална Facebook страна на танцовата школа;
*Видеа на YouTube

Категорија:Македонци во Хрватска
Категорија:Вранче
Категорија:Македонци во Индија
Категорија:Хрватски танчери
Категорија:Родени во 1969 година
Ибрахим Ибрахими

**Ибрахим Ибрахими** — министер за труд и социјална политика на Македонија во периодот 2016–2017.

## Животопис

Ибрахим Ибрахими е роден во 1967 година во Гостивар. Дипломирал на Економскиот факултет во Скопје, по кое се запишал на последипломски студии по сметоководство и ревизија, како и на последипломски студии по политички науки на Универзитет на Југоисточна Европа во Тетово.

На 29 јули 2011 година, тој бил избран за заменик министер за труд и социјална политика, а од 2008 до 2011 година, тој ја извршувал функцијата заменик министер во Министерството за правда. Во периодот од 2007-2008 година, тој работел како советник во Министерство за труд и социјална политика. Од 2004 до 2006 година, тој бил проектен раководител во Европски центар за малцински прашања, а во периодот од 2001 до 2004 година, тој бил програмски координатор на проектот „Ромаверзитас“ при Фондацијата Институт Отворено Општество Македонија. Во периодот 2000-2001 година бил шеф на сметководство во Фатина – Гостивар.

## Наводи

Категорија:Живи луѓе
Категорија:Политичари од Гостивар
Категорија:Министри за труд и социјална политика на Република Македонија
Категорија:Состав на Владата на Република Македонија од 2014
Категорија:Македонски министри
Категорија:Македонски Роми
Категорија:Југословенски Роми
Категорија:Апсолвенти на Економскиот факултет - Скопје
Категорија:Магистри на Економскиот факултет - Скопје
Категорија:Магистри на Универзитетот на Југоисточна Европа
Црква „Св. Софија“ - Реонски Центар

**Света Софија** — црква во скопската населба Реонски Центар во Општина Аеродром.
Темелите биле осветени на 25 јули 2012 година, а изградбата започнала во 2013 година како голем христијански објект, сè со цел во него да може да се извршуваат сите големи верски обреди и да се празнуваат паразници. Црквата е градена под ктиторство на Сашо Давитковски со семејството и компанијата „Скопски пазар“ од Скопје.

## Наводи

## Надворешни врски

Реонски Центар
Категорија:Реонски Центар
Порта на Иштар

**Портата на Иштар** (, ) била осмата порта од Вавилон. Изградена е околу 575&nbsp;п.н.е. по наредба на кралот Навуходонозор II, на северната страна од градот. Била ископана во почетокот на 20 век, а реконструкцијата направена од оригиналните ѕигли, денес се чува Пергамскиот музеј во Берлин.

## Историја
Портата е посветена на вавилонската божица Иштар, и изградена е со употреба на глазирани цигли и наизменични редови релјеф на *[[сируш]]* (змеј) и тур (бик), кои се симболи на боговите Мардук и Адад.

Покривот и вратите на портата биле од кедар, судејќи според плочата со посвета. Портата била прекриена со Лапис лазули, син полудраг камен, кој бил почитуван во минатото поради својата живост. Овие цигли прекриени со сина глазура на фасадата ѝ давале сјај. Низ портата минувал патот на процесијата, а на ѕидовите биле насликани околу 120 лавови, бикови, змејови и цвеќиња врз жолтите и црни глазирани цигли, симболизирајќи ја божицата Иштар. На самата порта се насликани само богови и божици, меѓу кои се Иштар, Адад и Мардук. За време на новогодишните прослави, статуи на божествата биле внесувани низ портата и низ патот на процесијата.

Како дел од ѕидовите на Вавилон, портата била сметана за една од оригиналните Седум светски чуда на античкиот свет. Портата била заменета во списокот со Светилникот во Александрија во текот на третиот век п.н.е.

## Ископување и реконструкција
Реконструкцијата на Портата на Иштар е направена во Пергамскиот музеј во Берлин, за што е употребен материјалот ископан од Роберт Колдевеј, завршено во 1930-те години. Пронајдена е и таблата со опис. Портата е  висока и  широка. Ископувањето траело од 1902 година до 1914 година, и во текот на тоа време,  од основата на портата не биле пронајдени.

Клаудиус Џејмс Рич, Британец од Багдад и самоук историчар, вршел истражувања на Вавилон. Со став на научник, собирајќи информации, ги открил чудата на древниот свет. Неговите топографски записи за урнатините на Вавилон се првите воопшто објавени, во 1815 година. За еден рид во Вавилон сметал дека е кралска палата, а тоа било потврдено со ископувањата на Роберт Колдевеј, кој ги нашол палатите на кралот Навуходонозор, како и Портата на Иштар. Ископувањата на Колдевеј во Вавилон започнале во 1899 година.

Помала репродукција на портата била изградена во Ирак за време на Садам Хусеин како влез во музеј кој не бил завршен. Оваа репродукција е оштетена за време на Втората заливска војна.

## Галерија

File:Ishtar-gate-بوابة-عشتار.jpg|Фотографија од ископувањата од 1930-те на Вавилон
File:Ishtar Gate Dragon.JPG|Тур и змеј од портата во Археолошки музеј во Истанбул
File:Pergamonmuseum Ishtartor 02.jpg|Еден од змејовите од портата
File:Pergamon Museum Berlin 2007085.jpg|Запис на кралот Навуходонозор II
File:Berlín - Pergamon - Porta d'Ishtar - Lleons.JPG|Лавови и цвеќиња, декорација на патот на процесијата
File:Close-up of Ishtar Gate tiles, Pergamon Museum 3.jpg|Тур, одблиску, од Портата на Иштар 
File:Ihstar Gate RB.JPG|Реплика на Портата на Иштар во Вавилон, Ирак, 2004


## Наводи

Категорија:Вавилон
Категорија:Вавилонска уметност и архитектура
НБА плејоф 2004

**НБА плејофот 2004** е завршен со победа на Детроит Пистонс кој како шампиони на истокот во НБА финалето го совладале шампионот на Западната конференција, Лос Анџелес Лејкерс.

## Екипи кој се квалификувале за НБА плејофот
### [[Источна конференција (НБА)|Источна конференција]]
# 
# 
# 
# 
# 
# 
# 
# 

### [[Западна конференција (НБА)|Западна конференција]]
# 
# 
# 
# 
# 
# 
# 
# 

## Жреб

## НБА финале 2004
**Натпревар 1**

***'



***'

**Натпревар 2**

***'



***'

**Натпревар 3**

***'



***'

**Натпревар 4**

***'



***'

**Натпревар 5**

## Состав на екипата победник

## Поврзано
*НБА сезона 2003-2004

2004
Агим Нухиу

**Агим Нухиу** ( во Слатино) — министер за внатрешни работи во периодот 2016–2017.

## Животопис
Агим Нухиу е роден на 24 август 1977 година во тетовското село Слатино. Во 2001 година дипломирал на Правниот факултет на Универзитетот во Тетово. Од 2005 до 2007 година предавал граѓанско право на Универзитетот во Тирана, а од 2001 до 2008 година истото и на Приштинскиот универзитет. Во 2013 година ја одбранил дисертацијата по право на универзитетот во Тирана. Помеѓу 2002 и 2004 година бил член на Сенатот на Универзитетот во Тетово. Потоа станал потпретседател на Одборот на директори на Институтот за заштита на здравјето во Тетово (2002 - 2007), член на комисијата за правни и законски прашања на Општина Теарце (2002 - 2008), декан на истражувањата на Правниот факултет на Универзитетот во Тетово, вршител на должноста декан на Правниот факултет (2009 - 2010), член на Надзорниот одбор за спроведување на Охридскиот рамковен договор (2011), декан на научниот дел на Правниот факултет на Државниот универзитет во Тетово (2015). Уредник е на Меѓународното научно списание за правни прашања ‘‘Ulpianus‘‘, Здружение на Правници Албанци во Македонија, 2002;
 
Од 29 декември 2016 до 1 јуни 2017 бил министер за внатрешни работи, станувајќи првиот Албанец кој стапил на таа должност.

## Наводи

## Надворешни врски
* Биографија 

Категорија:Живи луѓе
Категорија:Министри за внатрешни работи на Република Македонија
Категорија:Политичари од ДУИ
Категорија:Македонски правници
Категорија:Луѓе од Слатино (Тетовско)
Тихоокеански острови

мини|десно|300п|Три поголеми островски групи во Тихиот Океан.

**Тихоокеански острови** или **пацифички острови** — поим кој се однесува на островите во Тихиот Океан. Зависно од контекстот, може да ги подразбира земјите и островите во Океанија од заедничко австронезиско потекло, или пак оние подоцна населени од такви народи.
 
## Поимување
Поимот „тихоокеански острови“ може да има различни значења. Според едно, ова ја подразбира Океанија во геополитичка смисла. Некаде, под поимот се мисли на островите колонизирани од Британците, Французите, Холанѓаните, Американците и Јапонците, како што се Питкерн, Тајван и Борнео. Други пак, ги подразбираат островите од австронезиско потекло како Тајван, Индонезија, Микронезија, Полинезија и островите на Бурма, кои водат потекло од неолитските култури на островот Тајван. Во рамките на Тихиот Океан има многу острови кои не се сметаат за дел од Океанија. Такви се архипелагот Галапагос  (Еквадор), Алеутските Острови (Алјаска, САД), Ванкувер (Канада), Сахалин и Курилските Острови (Русија), Тајван и останатите острови на Република Кина. Такви се и Филипините, островите во Јужнокинеското Море, највеќето острови во Индонезија и Јапонија, која се состои од островите во Јапонскиот Архипелаг.

## Тихоокеански острови по површина (преку 10.000 км<sup>2</sup>)
На списоков се наведени сите острови сместени во географското подрачје на Тихиот Океан и зафаќаат површина од преку 10.000 квадратни километри.

## Список на острови

### Тихоокеански острови по континенти

#### Антарктик
* Список на острови на Антарктикот и Јужниот Океан

#### Азија
* Список на острови во Азија

#### Средна Америка
* Список на острови во Средна Америка

#### Северна Америка
* Список на острови во Северна Америка
* Список на острови во Британска Колумбија, Канада
* Список на острови во Мексико
* Список на острови во САД

#### Океанија
* Список на острови во Океанија
* Список на острови во Австралија
* Список на острови во Вануату
* Список на острови во Кирибати
* Список на острови на Маршалските Острови
* Список на острови во Нов Зеланд
* Список на острови на Соломонските Острови
* Список на острови во Тонга
* Список на острови во Тувалу
* Список на острови на Питкерн
* Список на островски територии на САД
** Список на острови на Хаваите

#### Јужна Америка
* Список на острови во Јужна Америка
* Список на острови во Еквадор
* Список на острови во Колумбија
* Список на острови во Перу
* Список на острови во Чиле

## Поврзано
* Список на антарктички и подантарктички острови
* Список на острови во Северноледениот Океан
* Список на острови во Атлантскиот Океан
* Список на острови во Индискиот Океан
* Список на островски земји
* Тихоокеански Обрач

## Наводи

## Литература
* 


Категорија:Списоци на острови
UTC−06:00

мини|300п|UTC−6: сино (јануари), портокалово (јули), жолто (преку целата година), светлосино – морски површини

**UTC−06:00** — часовен појас кој отстапува шест часа од координираното универзално време (UTC). 
Во Северна и Јужна Америка се води како централен часовен појас за стандардно време и како планински часовен појас во текот на останатите осум месеци (летно сметање). Неколку латиноамерикански земји и некои други места го користат преку целата година.

## Како стандардно време (зима на северната полутопка)

### Северна Америка
Централниот часовен појас (CST) е стандардно време во шестиот појас западно од Гринич, и почнува од 90-тиот меридијан. Се користи во Северна Америка, поточно делови од Канада, Мексико и САД.
* Канада — централен часовен појас
**Манитоба
**Нунавут (средиштен дел)
**Онтарио (западен дел)
* САД — централен часовен појас
**Ајова, Алабама, Арканзас, Висконсин, Илиноис, Луизијана, Минесота, Мисисипи, Мисури, Оклахома
**најголемиот дел од Јужна Дакота, Канзас, Небраска, Северна Дакота, Тексас и Тенеси
**западните делови на Индијана, Кентаки, Мичиген и Флорида
**мали делови од Индијана
* Мексико — централен часовен појас
** сите сојузни држави и Федералниот округ (Град Мексико)
::(освен Долна Калифорнија, Јужна Долна Калифорнија, Кинтана Ро, Најарит, Синалоа, Сонора и Чивава)

## Како летно време (лето на северната полутопка)

### Северна Америка
* Канада — планински часовен појас
**Алберта
**Британска Колумбија (југоисточен дел)
**Северозападни Територии (најголемиот дел)
**Нунавут (западен дел)
**Саскачеван – само Лојдминстер и околината
* САД — планински часовен појас
**Вајоминг, Јута, Колорадо, Монтана, Ново Мексико
**територијата на Навахо, навлегувајќи и во Аризона
**најголемиот дел од Ајдахо (јужен дел)
**западни делови од Јужна Дакота, Канзас, Небраска и Тексас
**југозападни делови од Северна Дакота
**мали делови на истокот на Орегон и Невада
* Мексико — тихоокеански часовен појас
**Јужна Долна Калифорнија
**Најарит (најголемиот дел)
**Синалоа
**Чивава

## Како стандардно време (преку целата година)

### Северна Америка
*Канада
**Саскачеван (освен Лојдминстер и околината)

### Средна Америка
*Белиз
*Гватемала
*Ел Салвадор
*Костарика
*Никарагва
*Хондурас
**наречено **средноамерикански часовен појас**

### Источен Тихи Океан
*Еквадор
**Галапагос

## Како стандардно време (зима на јужната полутопка)

### Источен Тихи Океан
*Чиле
**Велигденски Остров и островот Салас и Гомес

## Поврзано
* UTC+06:00

## Наводи

Категорија:Часовни појаси
Гробиште (Небрегово)

**Гробиште** — археолошко наоѓалиште во прилепското село Небрегово. Претставува осамени наоди од римско време. Се наоѓа на 600&nbsp;м југозападно од селото, во полуурнатата црква и напуштените гробишта, каде се наоѓаат неколку антички сполии од мермер, и тоа: дел од капак од детски саркофаг на две води и пирамидално парче на чии страни релјефно е претставен сот од пчели.

## Поврзано
*Дрениче — населба од доцноантичко време;
*Латинска Црква — црква и некропола од старохристијанско време;
*Лечиште — населба од неолитско време;
*Манастириште — населба од доцноантичко време;
*Орман — кастел од римско време;
*Селска Црква — осамен наод од римско време;
*Небрегово;
*Список на археолошки наоѓалишта во Прилепско;

## Наводи

Категорија:Небрегово
Лечиште (Небрегово)

**Лечиште** — археолошко наоѓалиште во прилепското село Небрегово. Претставува населба од неолитско време. Се наоѓа на околу 2&nbsp;км западно од селото, а северно од патот за селото Дупјачани. По површината има фрагменти од керамички садови со сива и црвеникава боја и орудија од камен и кремен.

## Поврзано
*Дрениче — населба од доцноантичко време;
*Орман — кастел од римско време;
*Латинска Црква — црква и некропола од старохристијанско време;
*Манастириште — населба од доцноантичко време;
*Селска Црква — осамен наод од римско време;
*Гробиште — осамени наоди од римско време;
*Небрегово;
*Список на археолошки наоѓалишта во Прилепско;

## Наводи

Категорија:Небрегово
Референдум во Општина Центар (2015)

**Референдум во Општина Центар, 2015** — референдум на територијата на Општина Центар на 26 април 2015 година.

Референдумот бил неуспешен поради тоа што не била остварена потребната излезност од 51 процент или околу 22.000 граѓани од вкупно запишаните 43.560 во Општина Центар.

На овој референдум гласачите со ЗА и ПРОТИВ се изјаснувале по прашањето:
::*Дали сте за тоа да се задржи сегашниот изглед на фасадата на Градскиот трговски центар?*

Одлуката за распишување на референдум била донесена на 30 март 2015 година од Советот на Општина Центар.
Кампањата за референдумот стартувала на 6 април и била во организација на граѓанската иницијатива „Го сакам ГТЦ“. Поддршка за референдумот дале и 17 граѓански организации.

## Наводи

## Надворешни врски
* [Референдум на локално ниво во Општина Центар, Скопје - Соопштение за сумарни резултати од гласањето, [Државна изборна комисија|ДИК]]
* Брошура за кампањата

Категорија:Референдуми на локално ниво во Македонија
Категорија:Општина Центар
Категорија:Македонија во 2015 година
Латинска Црква (Небрегово)

**Латинска Црква** — археолошко наоѓалиште во прилепското село Небрегово. Претставува црква и некропола од старохристијанско време. Се наоѓа на 1&nbsp;км јужно од селото, каде се откриени урнатини од темели на објект – црква во која има повеќе блокови од мермер. Југоисточно од црквата со орањето селаните откриле гробови поставени во правец запад-исток.

## Поврзано
*Дрениче — населба од доцноантичко време;
*Орман — кастел од римско време;
*Лечиште — населба од неолитско време;
*Манастириште — населба од доцноантичко време;
*Селска Црква — осамен наод од римско време;
*Гробиште — осамени наоди од римско време;
*Небрегово;
*Список на археолошки наоѓалишта во Прилепско;

## Наводи

Категорија:Небрегово
Киклоп

мини|''Полифем'', од Јохан Хајнрих Вилхелм Тишбеин, 1802 година
**Киклоп** (старогрчки јазик: Κύκλωψ, Kuklōps; во множина: Κύκλωπες, Kuklōpes) бил дел од расата на џинови во грчката и подоцна и во римската митологија. Карактеристично за киклопот е дека има око на челото. Зборот киклоп во превод значи „тркалезно-око“.

Хесиод опишал три киклопи со едно око, Бронтс, Стеропс и Арг, синовите на Уран и Геја, браќа на Титаните, градежници и занаетчии, додека поетот Хомер опишува друга група на смртни киклопи како синови на Посејдон. Други сметки беа напишани од страна на драматургот Еврипид, поетот Теокрит и римскиот поет Вергилиј. Во *Теогонија* на Хесиод, Зевс ослобудува три киклопи од темната јама на Тартар. Тие ги произведуваат молњите на Зевс. Исто така ги имаат произведено и шлемот на невидливоста на Хад, и тризабецот на Посејдон.

Во дел од *[[Одисеја]]* (напишана од Хомер), главниот јунак Одисеј се среќава со киклопот Полифем, кој е син на Посејдон, и кој живее со други киклопи во пештера близу до планината Етна. Хомер киклопите ги опишал како „арогантни безаконници“. Тоа биле сурови пастири наклонети кон ханибализам. Сите други извори од литература за киклопи го опишуваат Полифем кој живеел на остров (најчесто препознаен како Сицилија од страна на античките автори) на којшто имало и други суштества. Разни антички грчки и римски автори пишувале за киклопите. Хесиод ги опишувал како три џинови кои се браќа.

## Киклопот како мотив во уметноста
* „Киклопи“ - песна на рускиот поет Виктор Соснора од 1963 година.

## Наводи

Категорија:Грчки гиганти
Категорија:Старогрчки митски суштества
Категорија:Чудовишта
Категорија:Потомство на Геја
Локални избори во Македонија (1996)

**Локални избори во Македонија во 1996 година** — избори кои се одржале на 17 ноември 1996 година со цел избирање на советници и градоначалници во 123 општини во Република Македонија плус градот Скопје. Ова биле првите локални избори во независна Македонија.

## Изборни нерегуларности
Поради големиот број поништувања на гласањето во одделни општини, како и времетраењето на законскиот рок за поднесување жалби, до издавањето на конечниот билтен не биле доставени податоци за следниве општини:

### За избор на градоначалник
* Општина Бистрица
* Општина Богданци
* Општина Вруток
* Општина Тетово
* Општина Боговиње

### За избор на членови на совет
* Општина Вруток
* Општина Липково
* Општина Подареш
* Општина Тетово
* Општина Џепчиште

## Надворешни врски
*[ Извештај од локални избори 1996, [Државна изборна комисија на Македонија|ДИК]]

1996
Категорија:Македонија во 1996 година
Сируш

**Сируш** е суштество насликано на реконстрираната Порта на Иштар од градот Вавилон, што потекнува од 6 век п.н.е. Тоа е митолошки хибрид: змеј прекриен со крлушки, на задните нозе има канџи од орел, предните нозе наликуваат на нозе од мачка, долг врат и опашка, глава со рогови, јазик како на змија, и кикиришка.

## Потекло и значење на називот
Називот *Мušḫuššu* доаѓа од акадскиот јазик и означува номинатив за сумерскиот термин *Мušḫus* што во превод значи „црвеникава змија“ или „жестока змија“, но може да значи и „раскошна змија“ или „сјајна змија“.

## Во астрономијата
Соѕвездието Хидра, кое во вавбилонската астрономија било познато како *Muldmuš* (змија), претставувало змија со предни нозе на лав, без задни нозе и со глава на Сируш. Ова чудовиште ги инспирирало Грците да го создадат суштеството познато како Лернејска хидра, што подоцна било основа за современиот приказ на Хидрата.

## Криптозоологија
Германскиот археолог Роберт Колдевеј, кој ја открил Портата на Иштар во 1902 година, сериозно ја разгледувал идејата дека сируш е портрет на животно што постоело. Тој сметал дека сликите во Вавилонската уметност се исти со векови, но оние на митолошките суштества се менувале, понекогаш драстично за неколку години. Исто така, Роберт Колдевеј забележал дека сируш е насликан веднаш до постоечки животни (лав и *[[тур]]*), што го навело да претпостави дека сируш е животно добро познато на Вавилонците.

## Галерија

HydraCC.jpg|Соѕвездието Хидра
Sidney_Hall_-_Urania%27s_Mirror_-_Noctua,_Corvus,_Crater,_Sextans_Uraniæ,_Hydra,_Felis,_Lupus,_Centaurus,_Antlia_Pneumatica,_Argo_Navis,_and_Pyxis_Nautica.jpg|Соѕвездието Хидра - животинската форма
Singer_Sargent,_John_-_Hercules_-_1921.jpg|Херкул во борба со Хидрата
Sirrush in Iraq.jpg|Сируш во Ирак


## Наводи

Категорија:Митски суштества
Обединети патриоти

**Обединети патриоти** () — националистичка коалиција во Бугарија на политичките партии ВМРО - Бугарско национално движење (ВМРО-БНД), Национален фронт за спасење на Бугарија (НФСБ) и Атака.

## Историја
Коалицијата е формирана со договорот за заедничка кандидатура на трите партии за претседателските избори во 2016 година. На 28 јули 2016 година иницијативен комитет на организациите сака Красимир Каракачанов од ВМРО-БНД за кандидат за претседател, а за негов потпретседател е предложен Јавор Нотев од Атака. Двојката добива поддршката на Патриотскиот фронт (НФСБ и ВМРО) и Атака. На 30 септември 2016 година тие се регистрираат во ЦИК (Централна изборна комисија) како "Обединети патриоти - НФСБ, Атака и ВМРО". Во 43 бугарски парламент коалицијата има вкупно 33 места - ВМРО-БНД (8), НФСБ (9), Атака (11), Народен сојуз (5).

На 4 мај 2017 г. Красимир Каракачанов е избран за министер за одбраната на Бугарија.

## Политички позиции
Главните приоритети на коалицијата са: социјално пазарно стопанство, справување со имигрантската инвазија, независност на надворешната политика, борба против монополите, безбедност, производство, едукација и духовност.

## Официјален состав
* ВМРО - Бугарско национално движење (ВМРО-БНД), со водач Красимир Каракачанов
* Национален фронт за спасење на Бугарија (НФСБ), со водач Валери Симеонов
* Атака, со водач Волен Сидеров
* Средна европска класа (СЕК), со водач Георги Манев
* Сојуз на патриотските сили "Заштита", со водач доц. д-р Јордан Величков

"Обединети патриоти" добива поддршка од следниве партии и организации:

* Националното движење "БГ патриот", со водач Петар Харалампиев
* Национално здружение на резервизткото војнство "За честа на паго", со водач о.з. ген.-лейт. Петар Илиев

## Избори

### Претседателски 2016
Првото учество на коалицијата на избори е на претседателските избори во 2016 година. Красимир Каракачанов заработува 573 016 гласа или 14,97%, како се рангира на третото место.

### Парламентарни 2017

## Наводи

Категорија:Политички коалиции
Манастириште (Небрегово)

**Манастириште** — археолошко наоѓалиште во прилепското село Небрегово. Се наоѓа на околу 2&nbsp;км североисточно од селото, на една поголема површина во дворот на Небреговскиот манастир.

## Опис
Претставува населба од доцноантичко време и старохристијанска баилика. На местото се наоѓаат фрагменти од керамички садови и многуброен градежен материјал. Откриени се и остатоци од базилика градена од кршен камен и варов малтер. Најдени се и два јонски импост-капители украсени со крстови и птици во плиток релјеф.

## Поврзано
* Небреговски манастир
* Црква „Св. Јован Крстител“ - Небрегово
* Лечиште — населба од неолитско време
* Орман — кастел од римско време
* Латинска Црква — црква и некропола од старохристијанско време
* Дрениче — населба од доцноантичко време
* Селска Црква — осамен наод од римско време
* Гробиште — осамени наоди од римско време
* Небрегово
* Список на археолошки наоѓалишта во Прилепско

## Наводи

## Надворешни врски
* 

Категорија:Небреговски манастир
Категорија:Небрегово
Раја

**Раја** (од [ra`aya], множина од  [ra`iya]; ;  или ) — припадници на нижата класа на османлиското општество кое плаќало даноци, за разлика од аскерот (вишата класа) и кулата (робовите). Рајата сочинувала повеќе од 90% од општото население на милетските заедници. Во муслиманскиот свет, раја буквално значи *поданик* на влада или владетел. Раја (буквално „припадници на стадото“) вклучувала христијани, муслимани и Евреи кои биле оданочувани за поддршка на државата и придружната „професионална османлиска“ класа.

Меѓутоа, како и во тогашната и во современата употреба, поимот се однесувал на немуслиманското население, кое уште се нарекувало зими.  Зборот понекогаш погрешно се преведува како „стока“ наместо „стадо“ или „поданик“ за да се нагласи понискиот статус на рајата.

Во ранот Османлиско Царство, членовите на рајата немале право на воена служба, но од крајот на 16 век, муслиманската раја го добила ова право, за жал на некои од владејачките класи.

## Поврзано
* Дервенџија
* Каурин
* Џизија
* Милет (Отоманско Царство)

## Наводи

## Литература
* 
* 
* 
* 

Категорија:Општествени класи во Отоманското Царство
Категорија:Турцизми
МораБанк Андора

**МораБанк Андора** е андорски кошаркарски клуб од Андора ла Веља, кој се натпреварува во шпанскиот кошаркарски лигашки систем. Моментално играат во АЦБ лигата највисокото ниво на шпанската кошарка.

## Историја
Клубот е основан во 1970 година. За првпат пласман во АЦБ лигата избориле во 1992 и притоа таму се задржале четири сезони, а од 2014 повторно играат во оваа лига. Најдобар резултат во АЦБ лигата им било четвртфиналето на плејофот остварено во сезоната 1994-1995. Истата сезоне клубот го остварил и најголемиот успех во Купот на Шпанија, стигнувајќи исто така до четвртфиналето.

## Познати играчи
*  Војдан Стојановски 
*  Виктор Сада 
*  Лука Богдановиќ 
*  Нејтан Џавај

## Надворешни врски

* Официјално мрежно место на клубот

МораБанк Андора
Скајп преведувач

**Скајп Преведувач** е апликација за превод од говор на говор развиена од страна на Skype, која е управувана како дел од Microsoft од 2011. Скајп Преведувач Преглед е јавно достапен од 15 декември 2014 година. Скајп Преведувач е достапен како самостојна апликација и, од октомври 2015 година е интегриран во Скајп за Windows  десктоп апликацијата.

Скајп Преведувач е изграден од развојот на длабоки невронски мрежи за препознавање на говор и  технологијата за статистички машински превод на Мајкрософт Преведувач.Корисниците разговараат на нивниот мајчин јазик, и говорот е преведен од еден јазик на друг во "приближно реално време", со излезен превод презентиран од страна на компјутерски-генерирана синтеза на говор. Тековната верзија поддржува превод на говор од и на англиски, француски, германски, Кинески (Мандарина), италијански, шпански, португалски, арапскии руски.

Апликацијата исто така  има функции за текст преписи на екранот на изговорените реченици на оригиналниот јазик, заедно со преводот. Покрај тоа, Скајп Преведувач поддржува Скајп Инстант Порака, која може да ги преведе инстант пораките во 51 јазици кои се поддржани од страна на Мајкрософт Преведувач.

Во октомври 2015 година, Скајп изјави дека Скајп Преведувач е интегриран во Скајп за Windows десктоп. Оваа функција е достапна за корисниците кои ја имаат најновата верзија на Скајп десктоп апликацијата.

Во март 2016 година, Мајкрософт Преведувач објави дека API кое што е главната компонента на Скајп Преведувач ќе биде јавно достапно за користење од страна на бизниси кои сакаат да додадат превод на говор на нивните сопствени апликации.

## Поврзано
* Машинско преведување
* Бинг Преведувач
* Јазик

## Наводи

Категорија:Скајп
Лернејска хидра

**Лернајска хидра** или **Хидрата од Лерна** (грчки Λερναῖα Ὕδρα, *Lernaîa Hýdra*), позната и само како **Хидра** — змијолико водено чудовиште во старогрчката митологија и римската митологија. Нејзин дом било езерото Лерна во Арголида, што е исто така местото од каде потекнува митот за Данаидите. Лерна била исто така и влез за долниот свет, а археологијата го прогласила за свето место, постаро од микенскиот Аргос. Во митот за Хидрата, чудовиштето го убил Херкул, со помош на меч и оган, како втора од неговите задачи.

Според Хесиод, Хидрата била чедо на Тифон и Ехидна. Имала многу глави, чиј број варира од еден до друг изор. Подоцнежната верзија на приказната за Хидрата ја претвора во чудовиште: за секоја отсечена глава, ѝ се појавуваат една или повеќе нови глаи.

Хидрата имала отровен здив и отровна крв, што дури и нејзиниот мирис бил смртоносен.

## За митот
Најстариот записза Хидрата се појавува во *[[Теогонија]]* на Хесиод, а најстарите прикази на ова чудовиште се пар од бронзени фибули од околу 700 г. п.н.е. И во двата извора на митот, Хидрата е претставена како змија со многу глави, која е убиена од Херкул и Јолај. Митот зборува за шест глави на Хидрата, но во записите на Алкеј (околу 600 г. п.н.е.), споменати се девет глави. Симонид, кој оставил записи еден век подоцна, бројот го зголемил на педесет, а Еврипид, Вергилиј и други не се занимавале со бројот на глави на Хидрата. Хераклит Парадоксограф сугерира дека Хидрата треба да има една змиска глава, придружена со своите подмладоци.

За бројот на глави кои ова чудовиште може да ги регенерира, различни автори во различни времиња дале различни бројки. Првиот автор кој ја споменал оваа способност на Хидрата е Еврипид, кој вели дека ова чудовиште создава по две нови глави за секоја отсечена од страна на Херкул. Палефат, Овид и Диодор Сицилиски се согласуваат со Еврипид, додека Мавр Сервиј Хонорат вели дека Хидрата создава по три глави за секоја отсечена; а *[[Суда]]* воопшто не споменува број. Сликата на ова чудовиште, која датира од околу 500 г. п.н.е., го прикажува со две опашки и со повеќе глави.

## Втората задача на Херкул

Евристеј го испратил Херкул да ја убие Хидрата, која Хера ја одгледала. Откако стигнал во близина на  Лерна, каде живеела Хидрата, Херкул си ги покрил устата и носот со облеката за да се заштити од отровните пареи. Тој истрелал пламени стрели во живеалиштето на Хидрата, изворот на Амимона, од каде таа се појавувала за да ги тероризира околните села. Потоа, Херкул се бори со Хидрата, која на секоја отсечена глава, создава нови две. Слабоста на Хидрата била во тоа да ѝ остане само една глава. Хидрата била поддржана од страна на Хера, додека пак Херкул јаимал помошта на Атена. Борбата била ужасна, на Хидрата во помош и пристигнал и чудовишниот рак (на кого Хера ќе му се одолжи поставувајќи го меѓу ѕвездите), но Херкул со помош на другарот Јола успеал да ѝ ги одсече главите, заклучно и со таа во која ѝ била бесмртноста.

## Наводи

Категорија:Старогрчка митологија
Категорија:Митски суштества
Категорија:Чудовишта
Категорија:Митски змии
Затвореничка (роман од Пруст)

**„Затвореничка“** — роман на францускиот писател Марсел Пруст.

## Содржина

## Настанување на романот
Во писмото до Гастон Галимар од јули 1922 година, Пруст напишал дека се откажува од насловот „Затвореничка“, но во подоцнежната преписка со Галимар и со Жак Ривјер, тој продолжил да го користи тој наслов, додавајќи дека се работи за прв дел на „Содома и Гомора III“. На 25 октомври 1922 година, Пруст му ги дал на Жак Ривјер последните инструкции во однос на објавувањето на кусиот исечок од романот „Затвореничка“ (под наслов: „Моите будења“) во ноемврискиот број на „Нова француска ревија“. Повикувајќи се на тоа писмо, Џорџ Пејнтер (*George Painter*) тврди дека Пруст ја завршил „Затвореничка“ на 24 октомври 1922 година, а потоа, сè до смртта, работел на ревизијата на „Исчезнатата Албертина“.

## Наводи

Категорија:Дела на Марсел Пруст
Категорија:Романи на Марсел Пруст
ФК Македонија Малме

**ФК Македонија Малме** - фудбалски клуб од Малме, Шведска формиран од страна на македонски доселеници. Клубот бил формиран во 1969 година.

## Надворешни врски
* Информации за  на macedonianfootball.com

Категорија:Фудбалски клубови од Шведска
Категорија:Македонски фудбалски клубови во странство
Венецијански филмски фестивал

**Венецијански филмски фестивал** — меѓународен филмски фестивал со натпреварувачки карактер што се одржува во Венеција, познат и како *Мостра*. Највисоката награда што се доделува на фестивалот е наречена „Златен лав“.

## Историјат
### 2016 година
73. издание на Венецијанскиот кинофестивал започнало со проекцијата на филмот „Ла Ла Ленд“, во кој главните улоги ги играат Рајан Гослинг и Ема Стоун. Покрај другите, на фестивалот биле прикажани филмовите: „Патување на времето“ (*Voyage of Time*), „Ноќни животни“ (*Nocturnal Animals*), „Џеки“ (*Jackie*), „На Млечниот Пат“ на режисерот Емир Кустурица, „Рај“ на Андреј Кончаловски итн. Наградата „Златен лав“ за животно дело им била доделена на францускиот глумец Жан-Пол Белмондо и на полскиот режисер Јежи Сколимовски. Исто така, биле одржани посебни проекции, посветени на Мајкл Чимино и на Абас Кијаростами. Жирито го предводел британскиот режисер Сем Мендес. Фестивалот завршил на 10 септември.

## Наводи

Категорија:Филмски фестивали во Италија